2011 m. (2010 m.) rezultatai ir suteiktos paslaugos

1 DS (1): ENISA kaip bendradarbiavimo gerinimo tarpininkas Pagrindinis pirmojo darbų srauto tikslas buvo padėti Europos Komisijai ir valstybėms narėms kurti bendradarbiavimo schemas, skirtas skatinti valstybes nares aktyviau keistis informacija ir bendradarbiauti. Taip pat numatyta teikti Komisijai duomenis ir nuomones, padėsiančias jai rengti naujų teisės aktų projektus, nustatyti ir propaguoti tokius teisės aktus pagrindžiančią gerąją praktiką. Dirbant šį darbą atsižvelgiama į Valstybių narių Europos forume (EFMS) ir Europos viešojo ir privačiojo sektoriauspartnerystėje (EP3R) atsparumui užtikrinti rengiamas diskusijas. Spręstinos problemos buvo aprašytos kituose dokumentuose, antai Europos Komisijos komunikatuose dėl saugumo (COM 2006 251), CIIP (Ypatingos svarbos informacinės infrastruktūros apsauga) (COM 2009 149), kur pabrėžiama, koks svarbus tinklų ir informacijos saugumas ir atsparumas, kuriant bendrą Europos informacijos erdvę ir skaitmeninę darbotvarkę. Kadangi tarpusavio priklausomybė tapo sudėtinga, sutrikimas vienoje infrastruktūroje gali lengvai pasklisti už geografinių ir jurisdikcijos ribų, taip pat persiduoti į kitas infrastruktūras ir įgyti europinio masto poveikį. Dėl globalaus telekomunikacijų verslo pobūdžio, norit spręsti tokias problemas kaip viešųjų komunikacijos tinklų atsparumas ir saugumas reikalingas bendras metodas. Atlikta darbų: 13 2 DS: Stiprinti visos Europos CIIP (2) ir atsparumą 2 darbo srauto tikslas padėti valstybėms narėms kurti saugias ir atsparias IRT sistemas ir stiprinti ypatingos svarbos informacinės infrastruktūros apsaugą ir paslaugų apsaugą Europoje. Šis darbo srautas yra glaudžiai suderintas su Komisijos 2009 m. kovo mėn. ir 2011 m. kovo mėn. komunikatuose pateiktu CIIP veiksmų planu. Didelė šio darbo dalis taip pat tiesiogiai skirta tikslams, nustatytiems vidaus saugumo strategijos dokumente ir skaitmeninėje darbotvarkėje. CIIP srityje atliekamų darbų paketai, daugeliu atvejų yra savaiminė veiklos, vykdytos pagal 2010 m. darbo programą, tąsa. Konkretūs šio darbų srauto tikslai yra: — Padidinti valstybių narių veiklos pajėgumus, padedant suinteresuotiesiems subjektams kelti jų efektyvumo ir rezultatyvumo lygį; — Remti ir skatinti pratybas visos Europos lygmeniu; — Nustatyti ir spręsti informacijos saugumo uždavinius CIIP srityje; — Nustatyti ir spręsti informacijos saugumo uždavinius IRT ir sujungtųjų tinklų srityje; — Teikti paramą 2010 m. lapkričio 20 d. ES ir JAV aukščiausiojo lygio susitikimo metu įsteigtą ES ir JAV kibernetinio saugumo ir kovos su elektroniniais nusikaltimais darbo grupei. Atlikta darbų: 16 3 DS: ENISA kaip privatumo ir pasitikėjimo propaguotoja 3 DS darbų srautas apėmė keturis darbų paketus: — Suprasti ir analizuoti ekonomines informacijos saugumo paskatas ir kliūtis. — Užtikrinti, kad į naujas paslaugas būtų teisingai integruojamas privatumas, tapatumas ir pasitikėjimas. — Prisidėti įgyvendinant El. privatumo direktyvos (2002/58/EB) 4 straipsnį. — Propaguoti Europos kibernetinio saugumo mėnesio rengimo idėją. Pirmasis darbų paketas buvo skirtas analizuoti ekonomines kliūtis ir paskatas gerinant informacijos saugumą visos Europos lygmeniu. ENISA išanalizavo ekonomines paskatas ir kliūtis teisės, politikos, techninėje ir švietimo srityse ir nustatė gerinimo galimybes. Antrasis darbų paketas buvo skirtas nagrinėti, kaip į naujas paslaugas integruojamas privatumas, tapatumas ir pasitikėjimas, bei teikti gerinimo rekomendacijas. Tikslas buvo nustatyti ir įvertinti naujausius pokyčius žmonių privatumo apsaugos srityje ir padidinti pasitikėjimo tinklų paslaugomis lygį. Trečiasis darbų paketas buvo skirtas Agentūros teikiamai paramai įgyvendinant El. privatumo direktyvos 4 straipsnį. Šie darbai buvo bendradarbiavimo pagal 29 straipsnį su Europos duomenų apsaugos priežiūros pareigūnu ir Europos Komisija (generaliniais direktoratais JUST ir INFSO) tąsa ir buvo skirti ištirti, kaip praktiškai galima įgyvendinti 4 straipsnio nuostatas ES mastu. Pagaliau, ENISA bendradarbiavo su valstybėmis narėmis rengiant Europos kibernetinio saugumo mėnesį. Atlikta darbų: 5